En 52-årig kvinde blev natten til lørdag holdt fanget i 11 timer af en 22-årig morsingbo.

En 22-årig mand fra Nykøbing skal i grundlovsforhør ved Retten i Herning. Manden er sigtet for at have holdt en 52-årig kvinde fanget, skriver Limfjord Update. Den 22-årige holdt kvinden fanget i sit hjem i Nykøbing i 11 timer natten til lørdag. Han havde truet kvinden og skåret hende overfladisk med en kniv flere gange. Manden blev anholdt lørdag morgen klokken 08.30, oplyser Midt- og Vestjyllands Politi.